ናይ ላዕለዋይ ቤት ፍርዲ ፌዴራል ዳኛ ንዝነበረ፡ ምሁር ሕጊ ኣይተ በሪሁ ተወልደብርሃን፡ ሕገ መንግስታዊ ስርዓት ንሓደጋ ተሳጢሑ ዝበሃል ‘ካብቲ ስሩዕ ስርዓት ወጻኢ፡ ዘይስሩዕ ኣካል ገዛኢ ክኾነሉ ኣብ ዝፍትነሉ እዋን ሕገመንግስታዊ ስርዓት ንሓደጋ ተቓሊዑ ዝብል ትርጉም እዩ ዘስማምዕ” ይብል። ኣብ ዩኒቨርሲቲ ኣዲስ ኣበባ መምህር ፌዴራሊዝም ሰብኣዊ መሰላትን፡ ዶክተር ሲሳይ መንግሥቴ ብወገኑ፡ እቲ ስሩዕ ሕጊ ኣኽባሪ፡ ሕጊ ንምኽባር ኣብ ዘይኽእለሉ ብርኪ እንተበጺሑን ልኡላዊነት ሃገር ኣብ ሓደጋ እንተወዲቑን፡ ሕገ-መንግስታዊ ስርዓት ኣብ ሓደጋ ወዲቑ ክበሃል ይከኣል ይብል። ኣብ ኔዘርላንድስ ኣመኻሪ ምሕደራን ዲሞክራሲን፡ ዶ/ር ኣደም ካሴ፡ ናይቲ ሕገ መንግስቲ መሰረት ቀንዲ ትሕዝቶ ዘዛብዕ ኩነታት እንተተፈጢሩ’ውን ኣብ ሓደጋ ወዲቑ ክብሃል ከምዝኽእል፤ እንተኾነ ግን ኩሉ ዓይነት ሕገ መንግስታዊ ጥሕሰት፡ ሕገ መንግስታዊ ስርዓት ንሓደጋ ዘቃልዕ እዩ ምባል ከምዘይከኣል ይዛረብ። ኣይተ በሪሁ እቲ ሕገ መንግስቲ ንሓደጋ ተቓሊዑ ዝበሃል፡ ብፍላይ ገለ ክፋላት እቲ ሕገ መንግስቲ ሓደጋ እንተበጺሕዎም ከምዝኾነ ይዛረብ። ንኣብነት፡ ሓገግቲ፣ ፈጻመትን ትካላት ዳኝነትን፡ ብዝኾነ ምኽንያት ካብ ስራሕ ወጻኢ እንተኾይኖም እዩ ሕገ መንግስታዊ ስርዓት ንሓደጋ ተሳጢሑ ዝበሃል ኢሉ። ሓንቲ ክልል መረጻ ኣብ እዋኑ ምክያዳ ንሕገ-መንግስታዊ ስርዓት ኣብ ሓደጋ የውድቕዶ?
